kardosdrur/scandi-wiki huggingface dataset:
Hans Albers

Hans Philipp August Albers (22. september 1891 i Hamburg – 24. juli 1960 i Kempfenhausen ved Starnberg) var en tysk skuespiller og sanger.

Albers voksede op i Hamburg. Efter 1. verdenskrig flyttede han til Berlin, hvor han avancerede som skuespiller ved forskellige scener og ved Komische Oper. Samtidig medvirkede han i omkring hundrede stumfilm og fra 1929 i mange tyske tonefilm, blandt andet i klassikeren Der blaue Engel (1930) med Marlene Dietrich og Emil Jannings. I 1934 spillede Albers titelrollen i Fritz Wendhausens filmatisering af Ibsens skuespil Peer Gynt. Han havde også hovedrollen i farvefilmen Baron von Münchhausen fra 1943.

Filmografi

Danske 
 1911 – Den sorte drøm

Tyske

Sange (i udvalg) 
1931
 "Das ist die Liebe der Matrosen" (from picture Bomben auf Monte Carlo)
 "Kind, du brauchst nicht weinen" (from picture Der Draufgänger)
1932
 "Flieger, grüß' mit mir die Sonne" (from picture F. P. 1 antwortet nicht)
 "Hoppla, jetzt komm' ich" (from picture Der Sieger)
 "Komm' auf die Schaukel, Luise" (from stage play Liliom)
 "Komm und spiel mit mir" (from picture Quick)
1933
 "Mein Gorilla hat 'ne Villa im Zoo" (from picture Heut kommt's drauf an)
1936
 "In meinem Herzen Schatz, da ist für viele Platz" (from picture Savoy-Hotel 217)
1937
 "Jawohl, meine Herrn" [with Heinz Rühmann] (from picture Der Mann, der Sherlock Holmes war)
1939
 "Good bye, Jonny" (from picture Wasser für Canitoga)
1944
 "La Paloma" (from picture Große Freiheit Nr. 7)
 "Auf der Reeperbahn nachts um halb eins" (from picture Große Freiheit Nr. 7)
1952
 "Kleine weiße Möwe" (from picture Käpt'n Bay-Bay)
 "Nimm mich mit, Kapitän, auf die Reise" (from picture Käpt'n Bay-Bay)
1954
 "Auf der Reeperbahn nachts um halb eins" (from picture Auf der Reeperbahn nachts um halb eins)
 "Komm auf die Schaukel, Luise" (from picture Auf der Reeperbahn nachts um halb eins)
1957
 "Das Herz von St. Pauli" (from picture Das Herz von St. Pauli)
1959
 "Mein Junge, halt die Füße still" (from picture Dreizehn alte Esel)

Bibliografi 
 Joachim Cadenbach: Hans Albers. Berlin: Universitas-Verlag, 1975, 
 Eberhard Spieß: Hans Albers. Eine Filmographie. Herausgegeben von Hilmar Hoffmann und Walter Schobert in Zusammenarbeit mit dem Deutschen Institut für Filmkunde, Wiesbaden. Verlag: Frankfurt am Main: Kommunales Kino, 1977
 Uwe-Jens Schumann: Hans Albers – seine Filme, sein Leben. (= Heyne-Filmbibliothek, Band 18) München: Heyne, 1980, 
 Hans-Christoph Blumenberg: In meinem Herzen, Schatz … Die Lebensreise des Schauspielers und Sängers Hans Albers . Frankfurt am Main: Fischer-Taschenbuch-Verlag, 1981, 
 Michaela Krützen: Hans Albers: Eine deutsche Karriere. Berlin; Weinheim: Beltz Quadriga 1995
 Michaela Krützen: „Gruppe 1: Positiv“ Carl Zuckmayers Beurteilungen über Hans Albers und Heinz Rühmann. In: Carl Zuckmayer Jahrbuch/ hg. von Günther Nickel. Göttingen 2002, S. 179-227
 Matthias Wegner: Hans Albers. Ellert & Richter, Hamburg 2005 (Hamburger Köpfe)

Eksterne henvisninger 
 

 
 Fotografier af Hans Albers samt bibliografi
 Albers på filmportal.de

Filmskuespillere fra Tyskland
Stumfilmskuespillere fra Tyskland
Personer fra Hamborg
Christen Thomesen Sehested (flertydig)

Christen Thomesen Sehested er navnet på flere personer:

 Christen Thomesen Sehested (1590-1657) - Christian 4.s kansler.
 Christen Thomesen Sehested (søofficer) (1664-1736) - dansk søofficer, der især udmærkede sig ved en række sejre under Den Store Nordiske Krig.

Se også 

 Christian Sehested
Stokkeby

Stokkeby er en landsby ca. 4 kilometer fra Ærøskøbing. Landsbyen ligger i Rise Sogn i Ærø Kommune i øst-vestlig retning. Stokkeby består af 13 gårde og en række andre bebyggelser og kan deles i tre dele: Slippen mod vest, selve Stokkeby i midten og Lille Stokkeby mod øst. En del af jorden, der hører til gårdene i Stokkeby, ligger i de omkringliggende områder: Øsemark, Lammehusene, Snekkemose m.fl.
På Frederiksbergvej er der en smedeforretning og benzinstation.

Stokkebys gader: Stokkeby hovedgade, Stokkebyvej, Frederiksbergvej, Lille Stokkebyvej.

Landsbyen blev første gang nævnt i 1483 som Stockbuw. I 1500-tallet kom landsbyen under godset Gråsten og 1767 blev Stokkeby selvejende. 1779 var der 17 gårde og i 1878 29.

Lokaliteter på Ærø
Lille Stokkeby

Lille Stokkeby er en landsby på Ærø. Landsbyen ligger i Rise Sogn i Ærø Kommune. Landsbyen består af hovedgaden Lille Stokkebyvej og vejen Gydeagre og Stokkeby Nordre Gyde samt 8 gårde.

Lokaliteter på Ærø
Betrideildin

Betrideildin (navngivet efter sponsoren) er den bedste række i færøsk fodbold. Divisionen blev etableret i 1942 og hed indtil 1975 Meistaradeildin (Mesterdivisionen), fra 1976 til 2004 var navnet 1. Deild (1. Division). Derefter har rækken haft navn efter sine sponsorer: Formuladeildin 2005-09, Vodafonedeildin 2010-11 og Effodeildin 2012-17. Fra 1. januar 2018 kaldes divisionen Betrideildin efter sin nuværende sponsor Betri. Færøernes næstbedste række i fodbold kaldes 1. deild (1. division).

Siden grundlæggelsen af det færøske fodboldforbund Fótbóltssamband Føroya i 1979 har divisionen hørt under dette.  

Fra 1992 har de færøske klubber deltaget i UEFAs turneringer. KÍ Klaksvík blev færøsk mester i 1991 og deltog som det første hold i kvalifikationen til Champions League, hvor de tabte begge kampe til de lettiske mestre Skonto Riga.

Klubber i 2020 sæsonen

Vindere af Færøernes mesterskab i fodbold

Topscorere efter sæson

Referencer 

Fodbold på Færøerne
Etableret i 1942
Fodboldligaer
Víkingur Gøta

Víkingur Gøta er en færøsk fodboldklub fra Gøta, der spiller i færøske række . Klubben opstod i 2008 som en fusion af GÍ Gøta og Leirvík ÍF. Klubben spiller på Sarpugerði Stadion og trænes af Jóhan Petur Poulsen.

Historie 
Víkingur Gøta er den første færøske klub, som er kommet videre til tredje indledende runde i UEFA Europa League. Det skete i 2014, da holdet kom videre to gange, først efter at have vundet mod Daugava Daugavpils i første runde, dernæst ved at vinde 2-1 sammenlagt i anden kvalifikationsrunde mod Tromsø. I tredje runde blev de slået ud af kroatiske HNK Rijeka.

I 2016 vandt Víkingur Gøta sit første færøske mesterskab.
I 2017 vandt Víkingur Gøta for anden gang det færøske mesterskab.

Resultater

Titler 

 Betrideildin: 2
 2016, 2017

 Løgmanssteypið (Pokalturneringen): 6
 2009, 2012, 2013, 2014, 2015, 2022

 Den færøske Super Cup: 5
 2014, 2015, 2016, 2017, 2018

Aktuel trup 
Opdateret 2. maj 2022

Fodbold i Europa 
I 2014–15-sæsonen opnåede klubben at komme videre til tredie kvalifikationsrunde for første gang. De er den første færøske klub som er kommet videre fra anden runde i UEFA klub turneringen.

Kampe

Trænere 
  Anton Skoradal (2008)
  Jógvan Martin Olsen (1. jan. 2009 – 1. juli 2013)
  Sigfríður Clementsen (1. juli 2013 – 16. sep. 2015)
  Sámal Erik Hentze (16. sep. 2015 – 1. november 2017)
  Maurice Ross (1. november 2017 - 24. maj 2018) 
  Sigfríður Clementsen (25. maj 2018 - 31. december 2018) 
  Sámal Erik Hentze (Bagge) (1. januar 2019 – 27. oktober 2019)
  Eyðun Klakstein (30. oktober 2019 – 2. september 2020)
  Jóhan Petur Poulsen (2. september 2020 -)

Noter

Eksterne henvisninger 
 Officiel hjemmeside

Fodboldklubber i Færøerne
Etableret i 2008
San Diego Comic-Con International

San Diego Comic-Con International, også kendt som Comic-Con og San Diego Comic-Con, er en årlig messe afholdt i San Diego, USA siden 1970 for tegneseriefans. 

I 2007 deltog over 125.000 mennesker ved den fem dage lange messe.

2020-udgaven annulleres på grund af COVID-19-pandemien.

Se også 
 New York Comic Con i New York City, New York.

Reference

Eksterne henvisninger 

 Officiel hjemmeside

Festivaler
Comic-Con International
Tegneserier
Messer
Etableret i 1970
Sawyer

Sawyer er engelsk for den titel, én, der fælder træer eller håndterer en motorsav, bærer.

Steder 
 Sawyer, Kansas
 Sawyer, Michigan
 Sawyer, North Dakota
 Sawyer, Oklahoma
 Sawyer County, Wisconsin

Personer 
 Chris Sawyer – Skaberen af blandt andet Transport Tycoon og RollerCoaster Tycoon.
 Ray Sawyer – Amerikansk sanger, bedst kendt fra 1970'ernes rock band, Dr. Hook & The Medicine Show.
 Toby Sawyer – Engelsk skuespiller, medvirket i bl.a. en enkelt episode af The Royal (Landsbyhospitalet)
 Sawyer Sweeten – Amerikansk børneskuespiller.

Fiktive personer 
 James "Sawyer" Ford (Lost)
 Peyton Sawyer – en person fra tv-serien One Tree Hill.
 Tom Sawyer, hovedpersonen i flere af den amerikanske forfatter Mark Twains bøger; Birolle i Lost.
Adèle Blanc-sec

Adèle Blanc-sec (tidligere Adeles ekstraordinære oplevelser, på fransk Adèle Blanc-Sec) er en tegneserie fortalt, tegnet og farvelagt af den franske tegneserieskaber Jacques Tardi. Serien omhandler forfatteren Adele Blanc-Secs oplevelser i Paris i årene omkring 1. verdenskrig.

Adeles oplevelser tager udgangspunkt i de mysterier der optog folk i starten af det tyvende århundrede, såsom okkultisme, genoplivning af de døde og fantastiske opfindelser. Handlingen foregår ofte på kendte steder i Paris, som for eksempel Eiffeltårnet, katakomberne og de mange broer der går over Seinen. Stilen i serien har med tiden udviklet sig fra stramt komponerede krimimysterier til mere løst skrevne historier, der primært er drevet af humoristiske dialoger og et farverigt persongalleri.
 
Serien udkom første gang i 1970 som serie i det franske blad Pilote og er siden 1976 blevet udgivet i albumform af forlaget Casterman. Forlaget Carlsen udgav nr. 1-8 på dansk 1978-1998. Siden 2010 har forlaget Faraos Cigarer udgivet hele serien på dansk.

Luc Besson har lavet en film, Les aventures extraordinaires d'Adèle Blanc-Sec, i 2010.

Album 
 Adele og uhyret (Adèle et la bête, 1976)
 Dæmonen fra Eiffeltårnet (Le démon de la tour Eiffel, 1976)
 Den gale videnskabsmand (Le savant fou, 1977)
 Vanviddets mumier (Momies en folie, 1978)
 Salamanderens hemmelighed (Le secret de la salamandre, 1981)
 Vanskabningen fra Saint-Martin kanalen (Le noyé à deux têtes, 1985)
 Alle hånde uhyrer (Tous des monstres!, 1994)
 Mysteriet i dybet (Le mystère des profondeurs, 1998)
 Den djævelske labyrint (Le Labyrinthe Infernal, 2007)
 Babyen fra Buttes-Chaumont (Le Bébé des Buttes-Chaumont, 2022)

Relaterede album 
Farvel, Brindavoine og Geværblomster (Adieu Brindavoine suivi de la fleur au fusil, 1979)
Isens dæmon (Le demon des glaces, 1974)

Filmatisering 
Luc Bessons film Les aventures extraordinaires d'Adèle Blanc-Sec med Louise Bourgoin i titelrollen er løseligt baseret på serien.

Kilder 

Tegneserier fra Frankrig
Henrik Rantzau (flertydig)

Henrik eller Heinrich Rantzau kan henvise til flere personer:

 Henrik Rantzau (1501-1561) (cirka 1501-1561) – adelig der deltog i Grevens Fejde på den senere Christian III's side
 Henrik Rantzau (1526-1599) –holstensk statholder i Hertugdømmerne
 Henrik Rantzau (1590-1644) – (1590-1644) – holstensk landråd; Christian IV's gesandt hos den tysk-romerske kejser Ferdinand II
 Henrik Rantzau (rigsråd) – 1599-1674) – dansk rigsråd, godsejer og stiftamtmand over Århus Stift
 Henrik Rantzau (1630-1687) (1630-1687) – dansk godsejer og kammerherre
Christen Lauridsen Aagaard

Christen Laudrisen Aagaard (født 28. januar 1616 – død 5. februar 1664) var en dansk latinsk digter. Han er mest kendt for sine latinske digte, men han digtede også på dansk. Desuden efterlod han flere, dog ufuldførte, videnskabelige arbejder.

Han blev født i Viborg og var søn af Laurids Jensen Aagaard, der var præst i Gråbrødre Kirke. I 1636 udgav han sin første bog, Sponsis novellis Laurentio Canutio. Aagaard var, fra 1639 til 1641, kapellan ved Viborg Domkirke. 

I 1646 blev han provst ved Universitets-kommunitetet i København. I 1651 blev han Rektor i Ribe og blev gift med Mette Vedel. 

Digtere fra Danmark
Dansksprogede forfattere fra Danmark
Amanda Lund

Anna Amanda Vilhelmine Lund (30. april 1862 på Frederiksberg – 26. september 1929) var en dansk skuespillerinde.

Hun debuterede i 1882 hos Cortés teater hvor hun blev indtil 1888. Derefter var hun på forskellige mindre danske og norske teatre. Hun var ved Casino i perioden (1894 – 1900 og igen 1908-1929). Hun filmdebuterede i 1912 hos Nordisk Film hvor hun nåede at indspille omkring 20 film. Desuden medvirkede hun i et mindre antal film for andre filmselskaber.

Hun var gift med skuespiller Harald Lund.

Filmografi 

 1912 Dr. Gar el Hamas Flugt (instruktør Eduard Schnedler-Sørensen)
 1912 Det berygtede Hus (som Therese, bordelværtens kone; instruktør Urban Gad)
 1912Tante Bines Testamente (instruktør Eduard Schnedler-Sørensen)
 1912 Unge Pigers Værn (instruktør Eduard Schnedler-Sørensen)
 1913 Et Skud i Mørket (som Lone, husholderske; instruktør Eduard Schnedler-Sørensen)
 1913 Sladder (instruktør Christian Schrøder)
 1914 Det hemmelighedsfulde X (som Gamle Jane, barnepige; instruktør Benjamin Christensen)
 1914 Stemmeretskvinden (som Oberstinden; instruktør Eduard Schnedler-Sørensen)
 1915 For Lykke og Ære (instruktør Robert Dinesen)
 1915 Kærlighedens Firkløver (som Komtesse Toledo; instruktør Alfred Cohn)
 1915 Stribolt paa Kærlighedsstien (instruktør A.W. Sandberg)
 1916 Filmens Datter (som Madam Svendsen; instruktør Hjalmar Davidsen)
 1916 En Skilsmisse (som Viola, barnepige hos professore; instruktør Martinius Nielsen)
 1916 Amors Spilopper (som Fru Gommesen; ukendt instruktør)
 1916 Barnehjertets Heltemod (som Jonna Smith, direktørens mor; instruktør A.W. Sandberg)
 1917 Klovnen (som Mrs. Bunding; instruktør A.W. Sandberg)
 1917 Hendes Moders Løfte (instruktør Holger-Madsen)
 1917 Elverhøj (som Karen, en bondekone; instruktør Sigurd Lomholt, Aage Brandt)
 1918 Da Tøffelhelten generalstrejkede (instruktør Lau Lauritzen Sr.)
 1919 Byens Herkules (som Ofelia, Mopps' kone; instruktør Lau Lauritzen Sr.)
 1923 Den sidste Dans (som Alexanders mor; instruktør A.W. Sandberg)
 1925 Det store Hjerte (instruktør August Blom)

Eksterne henvisninger 
 

Teaterskuespillere fra Danmark
Stumfilmskuespillere fra Danmark
Georg Aagaard

Just Georg Valdemar Aagaard (12. marts 1811 i København – 16. marts 1857) var en dansk politiker. Han var medlem af det nationalliberale parti, og blev første gang valgt ind i Folketinget i 1852 og sad her indtil sin tidlige død i 1857.

Hans fader, krigsassessor Holger Halling Aagaard, gift med Marie f. Koës, flyttede kort efter sønnens fødsel til herregården Iselingen ved Vordingborg, og fra denne bys lærde skole dimitteredes Aagaard i 1829. Ved Universitetet sluttede han fortroligt venskab med en kreds af unge begavede mænd, blandt hvilke C.C. Hall, F.M. Knuth og D.G. Monrad senere er blevet mest kendte. På det gæstfri Iselingen, hvor foruden den store børneflok også P.O. Brøndsteds to døtre, søsterdøtre af Fru Aagaard, opdroges, samledes disse venner i ferierne til glade og åndrige sammenkomster, hvor også en ung N.F.S. Grundtvig var gæst. Aagaard blev juridisk kandidat 1835, rejste en kort tid til udlandet, var fuldmægtig hos kammeradvokaten indtil 1837, men forpagtede så gården Binnitze ved Maribo og blev prokurator i Maribo Amt 1841. Han havde da ægtet Charlotte Bartholin-Eichel, hvis fader i sin tid ejede Svanholm på Sjælland.

Den nationale bevægelse, som udgik fra Slesvig, og de samtidige frihedsbestræbelser havde i Aagaard en begejstret talsmand, og han sluttede sig af et fuldt hjerte til det nationalliberale parti fra dets første dannelse. Han sad på Den Grundlovgivende Rigsforsamling for Maribo Amts 3. kreds, faldt igennem i nabokredsen (2.) ved det første folketingsvalg i december 1849, men valgtes senere 4 gange i denne, ligesom han efter gennemførelsen af Fællesforfatningen af 2. oktober 1855 valgtes til Rigsrådet for 2. kreds (Fyn og Lolland-Falster), men døde, kun 46 år gammel, 16. marts 1857, året efter sin ungdomsven grev F.M. Knuth.

Aagaard var opdraget i et dannet og i høj grad patriotisk hjem, hvis ædle præg aldrig fornægtede sig, han var selv en varm fædrelandsven, begejstret for alt stort og skønt, med livlig humoristisk sans. Han besad ikke glimrende evner, og hans natur var indolent, men over hele hans personlighed var der udbredt en umiddelbar personlig elskværdighed, som vandt ham alle hjerter.

Kilder 
 Carl Steen Andersen Bille, "Georg Aagaard", i: C.F. Bricka (red.), Dansk Biografisk Lexikon, København: Gyldendal 1887-1905.
 Frederik Barfod, Dansk Rigsdags-Kalender, 1856.

Eksterne henvisninger 
 

Folketingsmedlemmer i 1850'erne
Personer fra København
Prokuratorer fra Danmark
Landmænd fra Danmark
Medlemmer af Den Grundlovgivende Rigsforsamling
Politikere fra De Nationalliberale
Medlemmer af Rigsrådet (1855-1866)
Personer i Dansk Biografisk Leksikon
21. etape af Tour de France 2008

Enogtyvende etape af Tour de France 2008 blev kørt søndag d. 27. juli og var en 143 km lang etape som gik fra Étampes til Champs-Élysées i Paris.

 Etape: 21
 Dato: 27. juli
 Længde: 143 km
 Danske resultater:
 78. Nicki Sørensen + 0.14
 Gennemsnitshastighed: 37,1 km/t

Sprint og bjergpasseringer

1. sprint (Haut des Champs-Elysées) 
Efter 99 km

2. sprint (Haut des Champs-Elysées) 
Efter 118,5 km

1. bjerg (Côte de Saint-Rémy-les-Chevreuse) 
4. kategori stigning efter 48 km

2. bjerg (Côte de Châteaufort) 
4. kategori stigning efter 51,5 km

Resultatliste

Eksternt link 
 Etapeside  på Letour.fr     

21

en:2008 Tour de France, Stage 12 to Stage 21#Stage 21
Holzheim (bei Dillingen an der Donau)

Holzheim er en kommune i Landkreis Dillingen an der Donau i Regierungsbezirk Schwaben i den tyske delstat Bayern, med cirka 3.750 indbyggere. Den er administrationsby for Verwaltungsgemeinschaft Holzheim.

Geografi 
Holzheim ligger i Region Augsburg ved Dillingen an der Donau.
 
Der er i kommunen landsbyerne Altenbaindt, Ellerbach, Eppisburg, Holzheim og Weisingen.
Laugna

Laugna er en kommune i Landkreis Dillingen an der Donau i Regierungsbezirk Schwaben i den tyske delstat Bayern, med cirka 1.550 indbyggere. Den er en del af Verwaltungsgemeinschaft Wertingen.

Geografi 
Laugna ligger i Region Augsburg.
 
I kommunen ligger landsbyerne Asbach, Bocksberg, Laugna og Osterbuch.
Ivar Abel

Ivar Abel (1720 i Ejstrup Mølle, Asferg Sogn – 1788) var en dansk sprogforsker. 

Abel var prokurator ved Københavns byting indtil 1771. Mens han arbejdede her, begyndte han med sprogforskning. Hans første værk, Index unisonorum hebraicus udkom i 1765. Det var en ordbog over enslydende hebræiske ord. Senere fulgte Symphona symphona, der indeholder sammenlignende bemærkninger on en række ord af forskellige indiske sprog, og Gentium Boreo-Orientalium vulgo Tatarorum harmonia linguarum, der indeholder sammenstilling af ord af forskellige Finsk-ugriske, tatariske og mongolske sprog. Abel var en stærk tilhænger af en gammel teori om, at hebræisk er et ursprog, og dette kom til syne i alle hans værker.

Eksterne henvisninger 
 

Filologer fra Danmark
Prokuratorer fra Danmark
Danskere i 1700-tallet
Faglitterære forfattere fra Danmark
Dansksprogede forfattere fra Danmark
Syrgenstein

Syrgenstein er en kommune i Landkreis Dillingen an der Donau i Regierungsbezirk Schwaben i den tyske delstat Bayern, med knap 3.650 indbyggere. Den er administrationsby for Verwaltungsgemeinschaft Syrgenstein.

Geografi 
Syrgenstein ligger i den nordvestlige del af Schwaben ved grænsen til delstaten Baden-Württemberg.

I kommunen ligger ud over Syrgenstein, landsbyerne Altenberg, Alter Thurm, Ballhausen, Martinshof, Landshausen, Staufen og Viehmühle.
Landkreis Dingolfing-Landau

Landkreis Dingolfing-Landau ligger i  midtvest i  Regierungsbezirk Niederbayern i den tyske delstat Bayern.

Geografi 
Landkreis Dingolfing-Landau bliver fra vest mod øst gennemløbet af floden Isar. Nord for Isar ligger  Aitrachdalen og mod syd  Vilsdalen. Alle tre floder er bifloder til  Donau fra højre, men har deres udløb uden for landkreisen. Landskabet er hovedsageligt fladt, med enkelte bakkede områder, og når mod syd op i omkring 500 meters højde.
Der geografiske midtpunkt i landkreisen er mellem landsbyerne Mamming og Bubach.

Nabolandkreise 
Nabolandkreise  er mod nord Landkreis Straubing-Bogen, mod øst Landkreis Deggendorf, mod syd Landkreis Rottal-Inn og mod vest Landkreis Landshut.

Byer og kommuner 
Kreisen havde   indbyggere pr.

Kilder og henvisninger
Leopold Budde

Carl Christian Leopold Gether Budde (15. april 1836 i Holbæk – 24. august 1902 på Himmelbjerggården ved Ry) var en dansk forfatter. Han blev født i Holbæk, men voksede op i Vendsyssel, hvor hans far var præst. Som 14-årig kom han på Randers Latinskole og begyndte her at øve sig i digteri. Han blev student i 1854 og vaklede mellem forskellige studier, men måtte til sidst stoppe og rejste hjem til sin far, der nu var blevet præst i Sengeløse på Sjælland. 

Med sin første fortælling Fem dage i Vendsyssel henvendte Budde sig til H.C. Andersen, der modtog digteren med venlighed, men rådede ham til at gemme sit arbejde nogle år. Fortællingen blev første gang trykt i Berlingske Tidende i 1860. Han opgav digtningen, da hans vaudeville Skam til Tak blev en fiasko. For sin egen fornøjelses skyld skrev han fortællingen En ungdommelig historie, som en ven fik ham til at sende ind til avisen Fædrelandet. Den fik gode anmeldelser, og han optog igen forfattergerningen.

Bøger 
 Småhistorier (1872)
 Småhistorier II (1875)
 Småhistorier II (1879)
 Tre Småhistorier (1881)

Fortællinger 
 Tre dage i Vendsyssel (1860)
 En historie fra fattige steder (1874)
 Fra Lømmelalderen (1877)
 Dødens Gudsøn (1886)

Sange 
 Skam til tak
 Jeg ved en dejlig have

Eksterne henvisninger 
 

Romanforfattere fra Danmark
Novelleforfattere fra Danmark
Sangskrivere fra Danmark
Dansksprogede forfattere fra Danmark
Vandværk

Et vandværk er et anlæg til vandforsyning af et antal forbrugere med drikkevand.

Oftest anvendes overfladevand, men hvor de geologiske forhold er egnede, som f.eks. de fleste steder i Danmark, hentes vandet som grundvand fra dybe grundvandsboringer. I særlige tilfælde anvendes havvand, der så må gennemgå en dyr afsaltningsproces (Omvendt osmose).

De første moderne vandværker blev etableret i England omkring 1850, idet man gennem de nye støbejernsrør pumpede filtreret vand ud til forbrugerne ved pumper drevet af dampmaskiner.

Vandet til vandværkerne kom via rørledninger fra brønde uden for byerne. I vandværket blev vandet iltet og filtreret og ofte – om dagen – ledt direkte videre til forbrugerne, idet man med damp- eller motordrevne pumper kunne opretholde det fornødne tryk til distributionen. Desuden pumpedes vand op i højtliggende vandbeholdere, ofte i specielt byggede vandtårne, hvorfra vandet på grund af højdeforskellen kunne fordeles uden yderligere pumpning.

I Danmark 

I Danmark sker indvinding og distribution af vandet fra 155 kommunale og ca. 2500 (2005) private, almene vandværker (et alment vandværk er et fælles vandværk for mindst 10 husstande. Derudover er mange husstande på landet tilsluttet enkeltforsyningsanlæg med 1 – 9 husstande.

Historie 

De første vandinstallationer i danske byer blev etableret omkring 1580 på Frederik 2.s befaling i byerne København, Odense, Helsingør og Kolding, der fik tilført vand til offentlige brønde (vandkunster) via træledninger fra nærliggende søer og vandløb. Vandforsyningen i byerne var ellers baseret på anvendelse af nærliggende vandløb, der ofte også førte spildevand fra byens rendestene bort, eller på private og offentlige brønde.

Allerede i 1853 fik Odense et vandværk af den moderne slags og Aalborg fulgte efter i 1854; København fik sit første moderne vandværk i 1859.

Se også 
 Elektricitetsværk
 Gasværk
 Koleraepidemien i København 1853

Eksterne henvisninger 
 vandarkiv.dk

Tekniske anlæg
Vandforsyning